**ZMLUVA O DIELO**

uzavretá podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Zmluva“)

medzi zmluvnými stranami:

|  |  |
| --- | --- |
| **1. Zhotoviteľ:** |  |
|  | Obchodné meno:  Sídlo:  Zastúpený:  IČO:  DIČ:  IČ DPH:  Bankové spojenie:  IBAN:  Zápis v Obchodnom registri Okr. súdu ..........., Odd. ..........., vložka č. ...........  (ďalej len „**Zhotoviteľ** “) |
| **2. Objednávateľ:** | Obchodné meno: **Národné centrum zdravotníckych informácií**  Sídlo: Lazaretská 26, 811 09 Bratislava  Zastúpený: Mgr. Peter Lukáč, PhD., generálny riaditeľ  IČO: 00165387  DIČ: 2020830119  IČ DPH: nie je platcom DPH  Bankové spojenie: Štátna pokladnica  IBAN: SK24 8180 0000 0070 0018 5166  (ďalej len „**Objednávateľ** “)  (Objednávateľ a Zhotoviteľ spoločne aj ako „ Zmluvné strany“ alebo jednotlivo ako „ Zmluvná strana“) |

**Článok I.**

**Predmet Zmluvy**

1. Na základe tejto zmluvy sa Zhotoviteľ zaväzuje riadne, včas a bez vád vypracovať pre Objednávateľa dielo: **Vytvorenie vrcholovej dokumentácie riadenia informačnej a kybernetickej bezpečnosti pre Národné centrum zdravotníckych informácií** (ďalej aj „Dielo“). Podrobná špecifikácia Diela, vrátane jednotlivých etáp, je uvedená v Prílohe č. 1, ktorá tvorí neoddeliteľnú súčasť tejto Zmluvy.
2. Objednávateľ sa zaväzuje riadne, včas a bez vád dodané Dielo prevziať a uhradiť Zhotoviteľovi cenu podľa čl. III tejto Zmluvy.

**Článok II.**

**Práva a povinnosti strán**

1. Práva a povinnosti Zhotoviteľa:
2. Zhotoviteľ je povinný pri zhotovovaní Diela postupovať na vysokej profesionálnej úrovni v súlade s platnou legislatívou, so všetkou odbornou starostlivosťou, ktorú možno pri poctivom obchodnom styku a realizácii predmetu zmluvy od Zhotoviteľa požadovať a riadne a včas plniť všetky svoje povinnosti podľa zmluvy a dodržiavať počas zmluvného plnenia administratívne nariadenia Objednávateľa, ktoré nie sú v rozpore so Zmluvou a ktoré podmieňujú priebeh a okolnosti zmluvného plnenia.
3. Zhotoviteľ je povinný vykonať dielo svojimi zamestnancami, resp. externými spolupracovníkmi, ktorí majú dostatočné skúsenosti a odbornú znalosť, a to najmä s využitím osôb/expertov, prostredníctvom ktorých preukazoval splnenie podmienok účasti v zadávaní zákazky na uzavretie tejto Zmluvy, a ktorí sa budú aktívne podieľať na plnení predmetu Zmluvy a budú garantovať kvalitu a odbornosť realizovaných činností a výstupov plnenia predmetu Zmluvy počas celej doby trvania Zmluvy.
4. Zhotoviteľ je povinný realizovať dielo v súlade s článkom I.  tejto Zmluvy, najmä odovzdať Objednávateľovi dielo v zmysle tejto Zmluvy v termíne uvedenom v čl. IV tejto zmluvy.
5. Zhotoviteľ je povinný zhotoviť Dielo na svoje náklady a na svoje riziko podľa podmienok uvedených v Zmluve.
6. Zmluvné strany sa dohodli, že od pokynov Objednávateľa sa môže Zhotoviteľ odchýliť, len ak je to naliehavo nevyhnutné v záujme Objednávateľa a Zhotoviteľ nemôže včas dostať jeho súhlas. Zhotoviteľ je však povinný o takomto postupe Objednávateľa bez zbytočného odkladu písomne informovať,
7. Zhotoviteľ je povinný bez zbytočného odkladu upozorniť na nevhodnú povahu alebo vady vecí, podkladov alebo pokynov daných mu Objednávateľom na realizáciu diela, ak Zhotoviteľ mohol túto nevhodnosť zistiť pri vynaložení odbornej spôsobilosti,
8. Zhotoviteľ je povinný podľa potreby Objednávateľa zúčastňovať sa na rokovaniach k plneniu predmetu Zmluvy.
9. Zhotoviteľ je povinný oznámiť Objednávateľovi všetky okolnosti, ktoré zistil pri plnení svojich záväzkov, a ktoré môžu mať vplyv na zmenu pokynov Objednávateľa týkajúcich sa dosiahnutia účelu stanoveného Zmluvou alebo sú podľa názoru Zhotoviteľa nevyhnutné na riadne plnenie záväzkov podľa Zmluvy.
10. Zhotoviteľ sa zaväzuje neodkladne písomne informovať Objednávateľa o každom prípadnom zdržaní, či iných skutočnostiach, ktoré by mohli ohroziť včasné a riadne vykonanie a odovzdanie Diela.
11. Zhotoviteľ sa zaväzuje zabezpečiť od svojich zamestnancov a/alebo subdodávateľov realizujúcich dielo, plnenie nasledovných povinností:
    * dodržiavanie záväzku mlčanlivosti o informáciách, s ktorými počas výkonu prác pre Objednávateľa prišli do styku, a to aj po ukončení pracovného alebo obdobného pomeru,
    * zachovávať mlčanlivosť o údajoch, vrátane osobných údajoch, s ktorými počas výkonu prác pre Objednávateľa prišli do styku. Údaje, vrátane osobných údajov, ku ktorým počas plnenia tejto zmluvy prišiel Zhotoviteľ do styku, nesmie ďalej spracúvať ani ich využiť pre vlastnú potrebu.
12. Zhotoviteľ sa zaväzuje po ukončení poskytovania predmetu Zmluvy odovzdať Objednávateľovi všetky podklady, dáta, údaje a informácie (najmä počítačovo spracované dáta a analýzy) súvisiace s plnením tejto Zmluvy, ktoré má k dispozícii,
13. Zhotoviteľ sa zaväzuje v lehote do 3 pracovných dní po ukončení poskytovania Predmetu Zmluvy preukázateľne bezpečným spôsobom vymazať, odstrániť alebo iným spôsobom znehodnotiť všetky dáta (vrátane ich záložných kópií), ktoré mu poskytol Objednávateľ v rámci súčinnosti za účelom alebo v súvislosti s predmetom plnenia Zmluvy, a o ich vymazaní, odstránení alebo znehodnotení písomne informovať Objednávateľa; v prípade listinných dokumentov sa Zhotoviteľ zaväzuje tieto bezodkladne vrátiť Objednávateľovi.
14. Zhotoviteľ sa pri realizácii plnenia podľa tejto Zmluvy zaväzuje dodržiavať všetky povinnosti vyplývajúce zo zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“) a nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“).
15. Práva a povinnosti Objednávateľa:
16. Objednávateľ je povinný poskytnúť Zhotoviteľovi potrebnú súčinnosť pri plnení Predmetu Zmluvy, najmä poskytnúť Zhotoviteľovi na požiadanie všetky podklady, ktoré sú podľa Zhotoviteľa nevyhnutné pre zhotovenie Diela. Objednávateľ zodpovedá za správnosť a úplnosť ním poskytnutých podkladov. S poskytnutými podkladmi Zhotoviteľ nie je oprávnený nakladať inak ako za účelom zhotovenia Diela, najmä ich sprístupniť tretím osobám, a to ani po zániku/zrušení Zmluvy.
17. Objednávateľ je oprávnený kontrolovať zhotovovanie Diela v každom stupni jeho realizácie. Ak pri kontrole zistí, že Zhotoviteľ porušuje svoje povinnosti, má právo žiadať, aby Zhotoviteľ odstránil vady vzniknuté vadnou realizáciou Diela a ďalej ho zhotovoval riadne.
18. Objednávateľ je povinný včas informovať Zhotoviteľa o všetkých skutočnostiach potrebných na zabezpečenie úspešného plnenia záväzkov podľa Zmluvy.
19. Objednávateľ sa zaväzuje zaplatiť Zhotoviteľovi za riadne zhotovené a dodané Dielo dohodnutú cenu v súlade s podmienkami Zmluvy.
20. V súvislosti so zhotovovaním Diela v sídle Objednávateľa, je Objednávateľ povinný zabezpečiť prístup do vopred určených priestorov Objednávateľa zamestnancom Zhotoviteľa a týchto zamestnancov aj riadne poučiť o všetkých povinnostiach a bezpečnostných opatreniach súvisiacich s prítomnosťou v priestoroch Objednávateľa.
21. Zmluvné strany sa pri realizácii diela zaväzujú poskytovať si vzájomne súčinnosť, ktorou sa pre účely tejto Zmluvy rozumie taká súčinnosť zmluvných strán, ktorá je nevyhnutná a náležitá pre riadne plnenie tejto Zmluvy, a ktorá spočíva najmä v:
22. poskytnutí všetkých potrebných údajov, dokumentov a prístupov zo strany Objednávateľa, ktoré môžu byť oprávnene požadované zo strany Zhotoviteľa za účelom riadneho plnenia predmetu tejto Zmluvy,
23. zo strany Objednávateľa v zabezpečení pripravenosti príslušných priestorov, v ktorých sa bude realizovať Dielo, vrátane ich uvoľnenia a sprístupnenia, zabezpečení funkčných prípojných miest na elektrickú energiu, zabezpečení prístupu zamestnancov Zhotoviteľa, resp. ním určených osôb do príslušných priestorov v súvislosti s plnením predmetu tejto Zmluvy v rozsahu potrebnom k vykonaniu Diela,
24. umožnením prístupu k hardvérovému a softvérovému vybaveniu Objednávateľa v rozsahu potrebnom k vykonaniu Diela,
25. zabezpečení súčinnosti tretích strán (dodávateľov informačných systémov) na strane Objednávateľa *(ak sa uplatňuje)*.

**Článok III.**

**Cena a platobné podmienky**

* 1. Cena za vykonanie Diela v rozsahu čl. I tejto Zmluvy je stanovená ako výsledok zadávania podlimitnej zákazky v zmysle zákona č. 18/1996 Z. z. o cenách v znení neskorších predpisov: Za realizáciu diela je Objednávateľ povinný zaplatiť Zhotoviteľovi cenu vo výške ................................ € bez DPH (slovom:...............................eur) Cenová ponuka Zhotoviteľa je uvedená v prílohe č. 2, ktorá tvorí súčasť tejto Zmluvy. V dohodnutej cene sú zahrnuté všetky aktivity a náklady Zhotoviteľa spojené s vypracovaním Diela, ako aj doručenie písomných výsledkov Diela Objednávateľovi v elektronickej forme.
  2. K cene podľa predchádzajúceho bodu bude účtovaná daň z pridanej hodnoty v zmysle platných právnych predpisov.
  3. V prípade, že sa v priebehu plnenia Zmluvy z neplatiteľa DPH stane platiteľ DPH a naopak, cena za Dielo sa z tohto dôvodu nebude meniť.
  4. Cena za vykonanie Diela bude Zhotoviteľom faktúrovaná nasledovne:
* po ukončení a akceptovaní I. etapy 50 % z ceny Diela bez DPH
* po ukončení a akceptovaní II. etapy 35% z ceny Diela bez DPH
* po ukončení a akceptovaní III. etapy 15% z ceny Diela bez DPH
  1. V prípade zmeny výšky sadzby DPH všeobecne záväzným právnym predpisom, bude cena upravená formou písomného dodatku k tejto Zmluve.
  2. Zhotoviteľ je oprávnený fakturovať cenu podľa bodu 4 tohto článku po riadnom odovzdaní a prevzatí Diela – podľa jednotlivých etáp, pričom predpokladom na vznik nároku na zaplatenie ceny za dielo podľa tejto Zmluvy je vyhotovenie a podpísanie akceptačného protokolu. Zhotoviteľ diela je povinný vystaviť faktúru za zhotovenie Diela podľa jednotlivých etáp najneskôr do piateho pracovného dňa v mesiaci, nasledujúceho po dni zhotovenia Diela v príslušnej etape.
  3. Zhotoviteľovi nevznikne nárok na úhradu akýchkoľvek dodatočných nákladov, ktoré nie sú započítané do ceny predmetu Zmluvy. Cena za predmet Zmluvy zohľadňuje primerané, preukázateľné náklady a primeraný zisk Zhotoviteľa a je konečná.
  4. Fakturácia

1. Platba bude vykonaná na základe faktúry – daňového dokladu, zaslanej Zhotoviteľom so splatnosťou 30 dní odo dňa preukázateľného doručenia Objednávateľovi, ktorej neoddeliteľnou súčasťou je podpísaný Akceptačný protokol.
2. V prípade, že faktúra nebude obsahovať všetky náležitosti podľa zákona č. 222/2004 Z. z. o DPH v platnom znení, alebo k nej nebudú priložené doklady dohodnuté medzi zmluvnými stranami, je Objednávateľ oprávnený ju vrátiť Zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej alebo doplnenej faktúry.
   1. Platba bude realizovaná v EUR a uskutoční sa bankovým prevodom na účet Zhotoviteľa uvedený v záhlaví tejto Zmluvy.

**Článok IV**

**Miesto, termín a spôsob plnenia**

1. Zhotoviteľ sa zaväzuje vykonať Dielo za podmienok dojednaných v tejto Zmluve, a to **najneskôr do 6 mesiacov** odo dňa účinnosti tejto Zmluvy nasledovne:
   1. etapa 1: do 3 mesiacov od nadobudnutia účinnosti Zmluvy (t. j. max. trvanie etapy je 3 mesiace),
   2. etapa 2: do 5 mesiacov od nadobudnutia účinnosti Zmluvy (t. j. max. trvanie etapy je 2 mesiace),
   3. etapa 3: do 6 mesiacov od nadobudnutia účinnosti Zmluvy (t. j. max. trvanie etapy je 1 mesiac).
2. Ak sa zmluvné strany nedohodnú inak, miestom plnenia predmetu Zmluvy je sídlo Objednávateľa.
3. Oprávnená osoba Zhotoviteľa na prijímanie požiadaviek a odovzdávanie plnení vrátane podpisu akceptačného protokolu je: **................................**
4. Oprávnená osoba Objednávateľa na zadávanie požiadaviek a prevzatie plnení vrátane podpisu akceptačného protokolu je: **........................................**
5. Každá zo zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej zmluvnej strane.
6. Zhotoviteľ sa zaväzuje pri odovzdaní predmetu Zmluvy tento odovzdať Objednávateľovi na dátovom nosiči (CD/DVD, USB kľúč, externý prenosný pevný disk s primeranou kapacitou a rozhraním nim. USB 3.0 alebo vyšším a pod.). Predmet Zmluvy bude Zhotoviteľom odovzdaný v podobe, ktorá umožní jeho ďalšie využitie a spracovanie.
7. O odovzdaní a prevzatí Diela podľa tejto Zmluvy spíšu zmluvné strany akceptačný protokol (4 vyhotovenia, po 2 pre každú zmluvnú stranu), ktorý podpíšu zástupcovia zmluvných strán. Podmienkou podpísania akceptačného protokolu je odstránenie všetkých vád Diela; podpísaním akceptačného protokolu sa má za to, že Dielo bolo ako celok riadne dokončené a odovzdané Zhotoviteľom a prevzaté zo strany Objednávateľa. V prípade, že má Dielo vady zistené pri odovzdávaní diela a Zhotoviteľ neodstráni vady v lehote do odovzdania Diela podľa odseku 1 tohto článku, dostáva sa Zhotoviteľ do omeškania s odovzdaním Diela.
8. Zhotoviteľ nie je v omeškaní s odovzdaním Diela, ak dohodnutý termín splnenia nebude dodržaný z dôvodov zapríčinených zo strany Objednávateľa, resp. mimoriadnymi okolnosťami, ktoré nastali po podpise tejto Zmluvy, za ktoré nie je možné robiť Zhotoviteľa zodpovedným, a ktoré nemohol ovplyvniť (okolnosti vyššej moci: napr. neočakávané prírodné a iné javy, vojna, invázia, mobilizácia, povstanie, kontaminácia odpadmi, násilnosti, výluky vo verejnom záujme, živelné pohromy, ktoré bránia v práci alebo ju spomaľujú, a pod.). Za okolnosti vyššej moci sa však nepovažuje oneskorenie dodávok subdodávateľov Zhotoviteľa alebo iných zmluvných partnerov Zhotoviteľa, výpadky/omeškanie výroby, nedostatok energie a pod.
9. Nebezpečenstvo škody a vlastnícke právo k plneniam vytvoreným a/alebo dodaným na základe tejto Zmluvy prechádza na Objednávateľa dňom akceptácie Diela formou podpísania akceptačného protokolu k Dielu.

**Článok V.**

**Dôverné informácie**

1. Zmluvné strany sa zaväzujú zachovávať mlčanlivosť o informáciách, ktoré získali v súvislosti s uzavretím alebo plnením tejto Zmluvy (ďalej len súhrnne ako „**dôverné informácie**“). Za dôverné sa považujú najmä informácie spadajúce do rozsahu obchodného tajomstva Zhotoviteľa podľa § 17 Obchodného zákonníka (teda všetky skutočnosti obchodnej, výrobnej alebo technickej povahy súvisiace s podnikom Zhotoviteľa, ktoré majú skutočnú alebo aspoň potenciálnu materiálnu alebo nemateriálnu hodnotu, nie sú v príslušných obchodných kruhoch bežne dostupné, majú byť podľa vôle Zhotoviteľa utajené a Zhotoviteľ zodpovedajúcim spôsobom ich utajenie zabezpečuje). Za dôverné sa podľa vôle Zhotoviteľa považujú najmä všetky technické informácie, ktoré sú súčasťou tejto zmluvy, ďalej know-how, štruktúra a hospodárske výsledky Zhotoviteľa, jeho majetok, pohľadávky a záväzky, stratégie a plány a informácie týkajúce sa predmetov chránených duševným vlastníctvom. Za dôverné sa považujú tiež informácie zmluvnou stranou ako pôvodcom takto výslovne označené.
2. Objednávateľ a Zhotoviteľ sa zaväzujú, že bez písomného súhlasu druhej Zmluvnej strany akékoľvek dôverné informácie, zverené si navzájom pred, počas zmluvného plnenia, ako i v rámci plnenia predmetu tejto zmluvy, nesprístupnia tretím stranám ani ich nepoužijú na iné účely ako na účely plnenia predmetu tejto zmluvy a/alebo pre výkon práv vyplývajúci zo záväzkového vzťahu v rámci tejto zmluvy resp. zo záväzkového vzťahu vzniknutého v súvislosti s touto zmluvou.
3. Dôvernými informáciami nie sú informácie, ktoré sa bez porušenia tejto Zmluvy stali verejne známymi, informácie získané oprávnene inak, ako od druhej Zmluvnej strany a informácie, ktorých používanie upravujú osobitné predpisy, napr. informácie, ktoré je objednávateľ povinný sprístupniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) alebo iných právnych predpisov.
4. Za porušenie záväzku podľa odseku 2 tohto článku sa nepovažuje poskytnutie informácii v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov v rozsahu nevyhnutne potrebnom na základe uvedenej legislatívy, sprístupnenie informácií v rozsahu požadovanom právoplatným rozhodnutím súdu alebo iného štátneho orgánu alebo právnymi predpismi SR, vrátane zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov. Pred takým sprístupnením informuje o požiadavke na sprístupnenie druhú Zmluvnú stranu a vykoná primerané opatrenia potrebné na ochranu dôverných informácií druhej zmluvnej strany. Dotknutá Zmluvná strana je v prípade takéhoto sprístupnenia povinná neodkladne na výzvu druhej Zmluvnej strany označiť údaje a informácie, ktoré tvoria predmet jej obchodného tajomstva a z tohto dôvodu nemôžu byť sprístupnené.

Ustanovenie odseku 1 tejto Zmluvy sa nevzťahuje na splnenie povinnosti zverejňovať zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov a Uznesenia vlády Slovenskej republiky č. 491/2010 alebo iného v budúcnosti prijatého právneho predpisu alebo uznesenia vlády SR. Zhotoviteľ je povinný na účely zverejnenia bezodkladne na výzvu objednávateľa označiť údaje a informácie, ktoré tvoria predmet jeho obchodného tajomstva a z tohto dôvodu nemôžu byť zverejnené.

**Článok VI**

**Autorské práva a licencia**

1. Zhotoviteľ v súlade s § 65 a nasl. zákona č. 185/2015 Z. z. Autorský zákon udeľuje Objednávateľovi k autorsky chráneným  častiam  Diela a k Dielu ako celku bezodplatne:
2. časovo neobmedzenú (po dobu právnej ochrany majetkových práv trvajúcu), výhradnú a cenou podľa tejto zmluvy plne splatenú licenciu na akékoľvek pou­žitie takého autorského diela ako celku i jeho jednotlivých častí v neobmedzenom, či vecnom rozsahu ktorý, pre zamedzenie pochybností, zahŕňa právo jeho kopírovania, prekladania, prispôsobovania, modifikovania, upravovania, distribuovania, publikovania a začleňovania do iných diel, a to ako Objednávateľom osobne, tak aj osobami ním poverenými osobami (ďalej len „autorská licencia“),
3. súhlas na to, aby Objednávateľ udelil v rozsahu autorskej licencie sublicenciu k dielu alebo jeho jednotlivým častiam tretej osobe,
4. súhlas na to, aby Objednávateľ zmluvne postúpil autorskú licenciu na tretiu osobu.
5. Zhotoviteľ zároveň vyhlasuje, že v prípade, že na tvorbu Diela použil subdodávateľov, vysporiadal všetky právne záväzky týkajúce sa autorskoprávnej ochrany pred odovzdaním diela Objednávateľovi. V prípade uplatnenia akýchkoľvek nárokov subdodávateľov alebo tretích strán vyplývajúcich z porušenia autorských práv uplatnených po odovzdaní diela Objednávateľovi, nebude Objednávateľ zodpovedať za tieto nároky, resp. prípadnú škodu, ale zodpovednosť v plnej miere nesie Zhotoviteľ, ktorý sa zaviazal uvedené nároky vysporiadať ešte pred odovzdaním diela Objednávateľovi. Zhotoviteľ v uvedenom prípade plne zodpovedá za škodu spôsobenú Objednávateľovi, subdodávateľom alebo tretím osobám. Uvedené ustanovenie sa obdobne uplatní v prípade uplatnenia nárokov akýchkoľvek tretích osôb, ktoré nie sú subdodávateľom.

**Článok VII.**

**Subdodávatelia**

1. Ak Zhotoviteľ pri plnení zmluvy využije kapacity subdodávateľov, uvedie podiel plnenia zo Zmluvy, ktorý má v úmysle zabezpečiť subdodávateľom, spolu s uvedením identifikačných údajov subdodávateľa, v rozsahu meno a priezvisko, obchodné meno alebo názov, adresa pobytu alebo sídlo, identifikačné číslo alebo dátum narodenia, údaje osobe oprávnenie konať za subdodávateľov v rozsahu meno a priezvisko, adresa pobytu, dátum narodenia, funkcia.

|  |  |  |  |  |
| --- | --- | --- | --- | --- |
| Obchodné meno subdodávateľa | Adresa sídla subdodávateľa | IČO | Podiel plnenia v % | Meno a priezvisko osoby oprávnenej konať za subdodávateľa, adresa, dátum narodenia, funkcia |
| \* |  |  |  |  |

1. Zhotoviteľ je povinný oznámiť Objednávateľovi akúkoľvek zmenu údajov o subdodávateľoch.
2. Zhotoviteľ je povinný Objednávateľovi predložiť písomné oznámenie o zmene subdodávateľa, ktoré bude obsahovať minimálne podiel zákazky, ktorý má Zhotoviteľ v úmysle zadať subdodávateľovi, meno a priezvisko, obchodné meno alebo názov, adresu pobytu alebo sídlo, identifikačné číslo alebo dátum narodenia, ak nebolo pridelené identifikačné číslo, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Navrhovaný subdodávateľ musí spĺňať príslušné podmienky stanovené zákonom o verejnom obstarávaní.
3. Bez udelenia súhlasu zo strany Objednávateľa nesmie Zhotoviteľ použiť nového subdodávateľa na poskytnutie žiadnej časti plnenia predmetu tejto zmluvy. Objednávateľ je povinný sa písomne vyjadriť bez zbytočného odkladu od obdržania písomnej žiadosti Zhotoviteľa, či s použitím subdodávateľa súhlasí alebo nie. Objednávateľ nesmie súhlas s použitím subdodávateľa bezdôvodne odmietnuť. Ak sa Objednávateľ k žiadosti Zhotoviteľa nevyjadrí do 5 pracovných dní od doručenia písomného oznámenia o zmene subdodávateľa, má sa za to, že objednávateľ s použitím subdodávateľa súhlasí.
4. Ak Zhotoviteľ použije na zodpovedná ako keby dielo vykonal sám. Možnosťou využitia subdodávateľov nie je dotknutá zodpovednosť zhotoviteľa za riadne plnenie zmluvy.

**Článok VIII**

**Kľúčoví experti**

1. Zhotoviteľ sa zaväzuje plnenie tejto Zmluvy realizovať prostredníctvom kľúčových expertov, ktorých na tento účel identifikoval vo svojej ponuke v rámci podmienok účasti vo verejnom obstarávaní predchádzajúcom uzavretiu tejto Zmluvy (ďalej aj len „expert“). Zoznam kľúčových expertov s uvedením ich identifikačných údajov v rozsahu: meno, priezvisko a pozícia tvorí neoddeliteľnú súčasť tejto Zmluvy ako jej Príloha č. 3.
2. Zmena niektorého z expertov Zhotoviteľa je možná výlučne s písomným súhlasom Objednávateľa iba v nasledovných prípadoch:
   * 1. ak expert Zhotoviteľa preukázateľne nemôže vykonávať činnosť, na ktorú bol určený,
     2. ak je potreba výmeny experta vyvolaná skutočnosťami, ktoré nemôže Zhotoviteľ ovplyvniť,
     3. ak vzhľadom na porušovanie povinností predstavuje pokračovanie činnosti takéhoto experta ohrozenie plnenia Zmluvy,
3. Zhotoviteľ je povinný bezodkladne písomne informovať Objednávateľa, ak nastane skutočnosť odôvodňujúca zmenu experta v zmysle bodu 2 tohto článku Zmluvy a zároveň predložiť návrh osoby, ktorou navrhuje nahradiť experta, vo vzťahu ku ktorému nastali dôvody pre jeho nahradenie.
4. Pri zmene experta musí osoba, ktorá má pôvodného experta nahradiť, spĺňať požiadavky na odbornú a technickú spôsobilosť stanovené Objednávateľom v rámci podmienok účasti vo verejnom obstarávaní ako spĺňal expert, ktorého má nahradiť. Spôsobilosť nového experta Zhotoviteľa preukazuje Zhotoviteľ rovnakými dokladmi ako boli požadované v podmienkach účasti vo Verejnom obstarávaní.
5. Návrh na zmenu experta predloží Zhotoviteľ na odsúhlasenie Objednávateľovi v písomnej forme spolu so všetkými dokladmi preukazujúcimi splnenie podmienok odbornej a technickej spôsobilosti navrhovaného experta najneskôr 5 pracovných dní pred nástupom nového experta na výkon činnosti podľa tejto Zmluvy, ak sa Zmluvné strany nedohodnú z dôvodov hodných osobitného zreteľa inak. Príslušný expert môže začať vykonávať činnosti v rámci plnenia Zmluvy až po písomnom odsúhlasení Objednávateľa.
6. Akékoľvek náklady, ktoré vzniknú v súvislosti so zmenou expertov zo Zmluvy, znáša Zhotoviteľ.
7. Objednávateľ je oprávnený požiadať Zhotoviteľa o výmenu experta zo Zmluvy v prípade, ak jeho pracovné výsledky alebo správanie je neuspokojivé a ohrozuje riadne plnenie Zmluvy alebo má iný negatívny vplyv na činnosti alebo záujmy Objednávateľa. Zhotoviteľ sa zaväzuje, že riadne odôvodnenej žiadosti Objednávateľa bezodkladne vyhovie a v súlade s týmto článkom Zmluvy navrhne výmenu experta.
8. Pre vylúčenie pochybností sa Zmluvné strany dohodli, že pre nahradenie expertov Zhotoviteľa nie je potrebné uzatvárať dodatok k tejto Zmluve.
9. Zmena expertov nemá žiaden vplyv na plynutie lehôt podľa tejto Zmluvy, resp. na splnenie akýchkoľvek povinností či poskytnutie plnení zo strany Zhotoviteľa podľa tejto Zmluvy.

**Článok IX**

**Zodpovednosť za chyby a záruka, zodpovednosť za škodu**

1. Ak bude Zhotoviteľ v omeškaní s vykonaním Diela v lehote odseku 1. článku IV tejto zmluvy, Objednávateľ je oprávnený požadovať od Zhotoviteľa zmluvnú pokutu vo výške 0,1 % z celkovej ceny Diela podľa čl. III tejto Zmluvy vrátane DPH za každý začatý deň omeškania, maximálne do 100% zmluvnej ceny Diela.
2. V prípade, ak bude Zhotoviteľ vykonávať plnenie predmetu Zmluvy bez využitia osôb uvedených v Prílohe č. 3 tejto Zmluvy po dobu dvoch po sebe nasledujúcich týždňov alebo tieto osoby nahradí alebo zmení v rozpore s ust. článku VIII. tejto Zmluvy, je Objednávateľ oprávnený účtovať Zhotoviteľovi zmluvnú pokutu vo výške 500 € za každý jeden prípad.
3. Zmluvné strany sa dohodli, že zmluvná pokuta sa uplatňuje formou faktúry vystavenej Objednávateľom. Lehota na zaplatenie zmluvnej pokuty je 14 (štrnásť) kalendárnych dní odo dňa doručenia faktúry na zaplatenie zmluvnej pokuty Zhotoviteľovi. Na prijímanie, odosielanie a náležitosti faktúry sa primerane vzťahujú ustanovenia článku III. tejto Zmluvy.
4. Zaplatenie zmluvnej pokuty nemá vplyv na nárok na náhradu škody vzniknutej v súvislosti s porušením zmluvných povinností, ktorú je možné vymáhať samostatne.
5. V prípade omeškania Objednávateľa so zaplatením ceny podľa tejto Zmluvy, je Zhotoviteľ oprávnený požadovať zaplatenie úrokov z omeškania, ktoré je Zhotoviteľ oprávnený Objednávateľovi účtovať v sadzbe stanovenej všeobecne záväznými právnymi predpismi platnými a účinnými na území Slovenskej republiky v čase vyúčtovania úrokov z omeškania.
6. Zhotoviteľ zodpovedá za to, že Dielo bude zhotovené podľa tejto zmluvy, technických noriem a všeobecne záväzných právnych predpisov a že počas záručnej doby bude mať vlastnosti dohodnuté v tejto zmluve.
7. Zmluvné strany sa dohodli, že počas záručnej doby má Objednávateľ právo požadovať od Zhotoviteľa bezplatné odstránenie vád a Zhotoviteľ je povinný vady bezplatne odstrániť.
8. Nárok na odstránenie vád musí byť uplatnený písomne na adresu uvedenú v záhlaví tejto Zmluvy resp. elektronickou komunikáciou na adresu oprávnenej osoby Zhotoviteľa uvedenú v odseku 3 článku IV. tejto Zmluvy.
9. Zhotoviteľ sa zaväzuje, že v každom konkrétnom prípade riadne reklamovanú vadu odstráni spôsobom a v termíne určenom Objednávateľom.
10. V prípade ak Zhotoviteľ nezačne práce na odstránení vady plnenia v dobe určenej Objednávateľom, je Objednávateľ v prípade akútnosti odstránenia problému oprávnený zabezpečiť odstránenie vád treťou stranou, pričom sa tento stav bude považovať za porušenie zmluvného plnenia zo strany Zhotoviteľa a Objednávateľovi vzniká oprávnenosť refundácie vzniknutých nákladov a škôd takýmto porušením spôsobených.
11. Záručná doba na Dielo je 24 mesiacov.

**Článok X**

**Doručovanie písomností**

1. Písomnosti podľa tejto Zmluvy sa doručujú osobne, poštou, kuriérskou službou alebo prostredníctvom elektronických médií (e-mail). Písomnosti sa doručujú na poslednú odosielateľovi známu adresu prijímateľa. Každá zo Zmluvných strán je povinná informovať druhú Zmluvnú stranu o akejkoľvek zmene adresy alebo kontaktného údaju (telefónne číslo, e-mailová adresa).
2. Písomnosti zasielané poštou sa považujú za doručené, ak sa nepreukáže skorší dátum doručenia, v tretí deň po ich odoslaní na poslednú známu adresu prijímateľa, ak ide o doručovanie v rámci Slovenskej republiky, alebo siedmy deň po ich odoslaní na poslednú známu adresu prijímateľa ak ide o doručovanie mimo územia SR.
3. Písomnosti doručované kuriérskou službou sa považujú za doručené v piaty deň po ich odovzdaní kuriérskej službe, ak sa nepreukáže skorší termín doručenia.
4. Písomnosti doručované poštou alebo kuriérskou službou sa považujú za doručené aj v prípade, ak adresát odmietne zásielku prevziať.
5. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní. Pre platnosť takéhoto doručenia je potrebné, aby písomnosť najneskôr nasledujúci pracovný deň bola odoslaná aj prostredníctvom pošty alebo doručená osobne, ak sa Zmluvné strany nedohodnú odlišne.
6. Dôležité písomnosti podľa tejto Zmluvy (ako napr. oznámenia o odstúpení a iné písomné oznámenia) sa musia doručovať osobne alebo prostredníctvom doporučenej zásielky.

**Článok XI**

**Ukončenie Zmluvy**

1. Zmluvné strany sa dohodli, že túto Zmluvu môžu predčasne ukončiť:
2. písomnou dohodou,
3. písomnou výpoveďou zo strany Objednávateľa, pričom výpovedná lehota je 1 mesiac odo dňa doručenia výpovede druhej zmluvnej strane,
4. písomným odstúpením od Zmluvy v prípadoch stanovených touto Zmluvou alebo zákonom.
5. Dohoda podľa odseku 1 písm. a) tohto článku Zmluvy musí byť uzatvorená písomne, podpísaná oboma Zmluvnými stranami a musí obsahovať dohodu o vzájomnom vyrovnaní nevysporiadaných majetkovoprávnych vzťahov vzniknutých v súvislosti so Zmluvou, inak je neplatná.
6. Ktorákoľvek zo strán môže od tejto Zmluvy odstúpiť, ak:
7. druhá strana závažným spôsobom porušila túto Zmluvu tým, že sa dopustila voči neporušujúcej strane nekalosúťažného alebo protizákonného konania (napr. podvod, prezradenie obchodného tajomstva, porušenie mlčanlivosti a pod.);
8. ak napriek písomnému upozorneniu druhej strany, neplní zmluvná strana niektorú zo svojich povinností a neurobí nápravu ani v dodatočnej primeranej lehote, ktorá jej bola na to druhou stranou poskytnutá.
9. Objednávateľ je tiež oprávnený odstúpiť od tejto Zmluvy, ak
10. je Zhotoviteľ v omeškaní s vykonaním Diela o viac ako 15 kalendárnych dní,
11. Zhotoviteľ opakovane porušil svoje zmluvné povinnosti uvedené v Zmluve, t. j. nezhotovil a neodovzdal Dielo riadne a včas, resp. v termínoch podľa Zmluvy,
12. na Zhotoviteľa bol podaný návrh na vyhlásenie konkurzu, bol na jeho majetok vyhlásený konkurz alebo bol návrh na jeho vyhlásenie zamietnutý pre nedostatok majetku alebo vstúpil do likvidácie alebo bolo začaté konanie o reštrukturalizácii,
13. Zhotoviteľ pri plnení Zmluvy závažným spôsobom porušuje práva tretích osôb,
14. ak súd právoplatne uzná kohokoľvek zo štatutárneho orgánu Zhotoviteľa alebo zamestnancov Zhotoviteľa za vinných z trestného činu bezprostredne súvisiaceho s uzatváraním a/alebo plnením tejto Zmluvy,
15. má na základe dôveryhodných informácií dôvodné podozrenie, že Zhotoviteľ uzavrel v danom verejnom obstarávaní alebo počas plnenia Zmluvy, s iným hospodárskym subjektom Zmluvu narúšajúcu hospodársku súťaž.
16. Objednávateľ je oprávnený odstúpiť od Zmluvy aj podľa § 19 zákona o verejnom obstarávaní.
17. Zhotoviteľ je oprávnený odstúpiť od Zmluvy pri podstatnom porušení Zmluvy Objednávateľom, pričom za podstatné porušenie Zmluvy Objednávateľom sa považuje ak je Objednávateľ v omeškaní s platbou za faktúru o viac ako šesťdesiat (60) dní po jej splatnosti.
18. Zmluvu môže ktorákoľvek zo Zmluvných strán písomne vypovedať bez udania dôvodu s 1- mesačnou výpovednou lehotou. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhej Zmluvnej strane.
19. Predčasné ukončenie Zmluvy, bez ohľadu na Zmluvnú stranu, ktorá Zmluvu vypovedala alebo od nej odstúpila, sa nedotýka zodpovednosti Zhotoviteľa za vady dovtedy dodaného plnenia Predmetu Zmluvy.
20. V prípade odstúpenia táto Zmluva zaniká dňom doručenia oznámenia o odstúpení druhej strane. Odstúpením od Zmluvy nie sú dotknuté jednotlivé nároky strán, ktoré vznikli počas trvania Zmluvy.

**Článok XII**

**Záverečné ustanovenia**

1. Táto Zmluva nadobúda platnosť dňom jej podpísania oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Zmeny a doplnky tejto Zmluvy je možné vykonať formou očíslovaných písomných dodatkov podpísaných oboma Zmluvnými stranami.
3. Táto Zmluva sa riadi právnym poriadkom Slovenskej republiky. Vzájomné vzťahy Zmluvných strán, konkrétne neupravené touto Zmluvou, sa riadia všeobecne záväznými platnými právnymi predpismi Slovenskej republiky, najmä ustanoveniami Obchodného zákonníka.
4. Všetky spory vyplývajúce z tejto Zmluvy sa budú riešiť predovšetkým vzájomnou dohodou Zmluvných strán. V prípade, že sa nedosiahne dohoda, spor bude predložený príslušnému slovenskému súdu.
5. Zmluvné strany sa dohodli, že Zhotoviteľ nie je oprávnený postúpiť akékoľvek svoje pohľadávky voči Objednávateľovi podľa §524 Občianskeho zákonníka plynúce z tejto Zmluvy na tretí subjekt bez predchádzajúceho písomného súhlasu Objednávateľa. Právny úkon, na základe ktorého Zhotoviteľ postúpi svoje pohľadávky na tretiu osobu je podľa § 39 Občianskeho zákonníka neplatný. Akýkoľvek súhlas Objednávateľa s postúpením pohľadávok je platný len v prípade, ak naň bol udelený predchádzajúci súhlas Ministerstva zdravotníctva SR.
6. Ak sa stane niektoré ustanovenie tejto Zmluvy celkom alebo sčasti neplatným alebo nezákonným alebo neuplatniteľným, nemá táto skutočnosť vplyv na platnosť a uplatniteľnosť zostávajúcej časti Zmluvy. Takéto dotknuté ustanovenie sa bude spravovať významovo najbližším platným právnym predpisom tak, aby bol naplnený účel tejto Zmluvy. Zmluvné strany sa zaväzujú bezodkladne uskutočniť vzájomnú konzultáciu a dohodnúť sa na právne prijateľnom spôsobe uskutočnenia zámerov v tej časti Zmluvy, ktorá by stratila platnosť. V takomto prípade, ako aj v prípade neplatnosti alebo nezákonnosti alebo neuplatniteľnosti časti Zmluvy sa zmluvné strany zaväzujú nahradiť dotknuté ustanovenia novými ustanoveniami, ktoré v čo najväčšej miere zodpovedajú účelu sledovanému dotknutými ustanoveniami.
7. Táto Zmluva je vyhotovená v 2 rovnopisoch, z ktorých Zhotoviteľ obdrží jedno vyhotovenie a Objednávateľ obdrží jedno vyhotovenie.
8. Zmluvné strany týmto vyhlasujú, že si Zmluvu pred jej podpisom prečítali, s jej obsahom súhlasia, a na znak toho že bola uzatvorená na základe ich skutočnej a slobodnej vôle, bez akéhokoľvek nátlaku, ju potvrdzujú svojimi podpismi.

Prílohy *(budú doplnené verejným obstarávateľom pred podpisom zmluvy)*:

Príloha č. 1: Podrobná špecifikácia predmetu zmluvy

Príloha č. 2: Cenová ponuka

Príloha č. 3: Kľúčoví experti

V Bratislave dňa V ................ dňa....................

**Za Zhotoviteľa: Za Objednávateľa:**

................................................ ....................................................